Psoriasis- og eksemforbundet

Psoriasis- og eksemforbundet (PEF; tidligere Norsk Psoriasisforbund) er en interessepolitisk pasientorganisasjon for mennesker med psoriasis, atopisk eksem, psoriasis artritt og andre hudsykdommer. Forbundet ble stiftet i 1962 og har i dag ca.  medlemmer. Opprinnelig navn var Internasjonalt Selskap til Utforskning av Psoriasis. I 1964 endret organisasjonen navn til Norsk Psoriasis Forbund, mens skrivemåten ble endret i 1994 til Norsk Psoriasisforbund. Navnet ble i 2012 endret til Psoriasis- og eksemforbundet etter at atopisk eksem ble inkludert noen år tidligere. Organisasjonen er religiøst og partipolitisk uavhengig.

Psoriasis- og eksemforbundet har egen ungdomsorganisasjon, PEF-ung, som søker å fremme ungdommens egne interesser. PEF-ung arrangerer blant annet et sommertiltak hvert år.

Norsk Psoriasisforbund har landsmøte hvert tredje år, og der velges et sentralstyre som er ansvarlig for den daglige virksomheten i forbundet. Organisasjonen har et sekretariat i Oslo som ledes av en generalsekretær. Forbundet gir ut medlemsbladet Psoriatikeren.

 Hovedformål 
Hovedformålene med PEFs arbeid er:

 Å gjøre psoriasis, atopisk eksem, andre hudsykdommer og psoriasis artritt kjent, forstått og akseptert i samfunnet.
 At alle som har psoriasis, atopisk eksem, andre hudsykdommer og psoriasis artritt skal sikres behandlingstilbud over hele landet.
 At forskningen omkring psoriasis, atopisk eksem, andre hudsykdommer og psoriasis artritt styrkes.
 At gjeldende rettigheter opprettholdes og forbedres, og på medlemmenes vegne framsette krav om rettferdige ordninger som gir trygghet for den enkelte.
 At medlemmene og andre får relevant informasjon om alle forhold som kan forbedre livskvaliteten.
 At brukermedvirkning blir en realitet, slik at de interesser forbundet skal ivareta blir tatt hensyn til i beslutningsprosessene.
 Å fremme nasjonalt, nordisk og internasjonalt samarbeide, og gjennom dette medvirke til utveksling av informasjon, styring av forskning og bedring av behandlingstilbud på tvers av landegrensene.

 Organisasjon 

 Sentralstyret 
Sentralstyret består av åtte representanter; forbundsleder, nestleder, fire faste styrerepresentanter, to representanter fra PEF-ung, samt tre varamedlemmer. Sentralstyret har ansvaret for den daglige virksomheten i organisasjonen, og sørger for at den drives i samsvar med PEFs vedtekter, samt landsmøtets og representanskapets vedtak.

 Fylkeslag 
Fylkeslagene er PEFs øverste organ i fylket. I dag har PEF fylkeslag i alle landets 19 fylker. I fylker uten lokallag, er det fylkeslaget som står for å ivareta forbundets interessert også på lokalt plan. Arbeidet går ut på å sørge for at alle som har psoriasis, atopisk eksem og andre hudsykdommer får sin livskvalitet sikret både fysisk, psykisk, sosialt og økonomisk.

 Lokallag 
Lokalforeningene er forbundets overordnede organ i det gitte området, og skal ivareta forbundets interesser på lokalplan. PEF hadde per 1. januar 2015 45 lokalforeninger. Lokallagene fungerer som forbundets grunnorganisasjon, og skal være et møtested for mennesker med psoriasis, atopisk eksem og andre hudsykdommer.

 Formenn og ledere 

 Ragnar Akre-Aas 2009- pt
 Owe L. Stangeland 2006-2009
 Aase Marit Waage 2003-2006
 Thor Sætherø 2000-2003
 Anne-Lise Tornes 1997-2000
 Arne H. Jenssveen 1985-1997
 Knut Fongen 1974-1985
 Elsa Rønning 1968-1974
 Knut H. Wikstrøm 1964-1968
 Else Bohnstedt 1963-1964
 Hans Nobel Coucheron Aamodt 1962-1963

 Referanser 

 Eksterne lenker 
 Psoriasis- og eksemforbundet 
 PEF-ung
 Hudportalen - Styrende Organer

Kategori:Norske pasientorganisasjoner
Kategori:Organisasjoner etablert i 1962